
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 757 

20 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός σεισμοπλήκτων επιχειρήσεωντων Νομών 
Αττικής και Βοιωτίας για την υπαγωγή τους στο 

Ν.2601/1998. 1 

Προϋποθέσεις για τη χορήγηση ατόκων δανείων για 
την αποκατάσταση σεισμοπλήκτων εγκαταλελειμ- 
μένων κατοικιών. 2 


ΑΠΟΦΑΣΕΙ Σ 

Αριθ.:οικ/6024 (1) 

Καθορισμός σεισμοπλήκτων επιχειρήσεων των Νομών 
Αττικής και Βοιωτίας για την υπαγωγή τους στο 
Ν.2601/1998. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί απο- 
καταστάσεως ζημιών εκ σεισμών 1978 εις περιοχή Βορεί¬ 
ου Ελλάδος κ.λ.π. Και ρυθμίσεως ετέρων τινών συναφών 
θεμάτων» που κυρώθηκε με το Ν.867/79(ΦΕΚ Α' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 
Ν.2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξειςτης παραγράφου 3, του άρθρου 1 του Ν. 
1283/82 (ΦΕΚ Α' 81) «Για την προθεσμία υποβολής αιτή¬ 
σεων δανειοδότησης των σεισμοπλήκτων και ρύθμιση άλ¬ 
λων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 


«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

6. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ Α' 37) όπως αυτό 
συμπληρώθηκε με το άρθρο 27 του Ν. 2081 /92 (ΦΕΚ Α' 
15) και το γεγονός ότι από αυτήν την απόφαση δεν προ- 
καλείται πρόσθετη δαπάνη. 

8. Την κοινή απόφαση Δ17α/10/30/Φ2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση Αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθανάσιο Αλευρά και Ηλία Ευθυμιόπουλο». 

9. Τις οικ/3751/ΤΠ 31/10.9.99 (ΦΕΚ 1712/Β/10.9.99), 
οικ/3992/ΤΠ 31/17.9.99 (ΦΕΚ 1769/Β/20.9.99), οικ4194/ΤΠ 
31/24.9.99 (ΦΕΚ 1787/Β/27.9.99), οικ 6181/ΤΠ 31/4.11.99) 
(ΦΕΚ 1993/Β/10.11.99), οικ/6786/ΤΠ 31/16.11.99 (ΦΕΚ 
2038/Β/19.11.99) και οικ/1514/ΤΠ 31/15.2.2000 (ΦΕΚ 
167/Β/17.2.2000) Κοινές Αποφάσεις του Υπουργού Εθν. 
Οικονομίας και των Υφυπουργών Οικονομικών και 
Υ.ΠΕ.ΧΩ.Δ.Ε., για την αποκατάσταση των ζημιών από το 
σεισμό της 7ης Σεπτεμβρίου στο Νομό Αττικής. 

10. Τις οικ/5140/ΤΠ 32/15.10.99,5932/ΤΠ 32/6.12.99 και 
οικ/2183/ΤΠ 32/28.2.2000 Υπουργού Εθνικής Οικονομίας 
και των Υφυπουργών Οικονομικών και ΠΕ.ΧΩ.Δ.Ε. για την 
παροχή πιστωτικών διευκολύνσεων για την αποκατάστα¬ 
ση των ζημιών από των σεισμό της 7.9.99 στους Νομούς 
Αττικής και Βοιωτίας. 

11. Το ΠρόγραμμαΔημοσίων Επενδύσεωντης ΣΑΕ 069, 
στο έργο 9969000 «Δαπάνες αποκατάστασης ζημιών από 
το σεισμό της 7.9.99 στο Νομό Αττικής». 

12. Τις οικ/4051/ΤΠ 31.2/21.9.99 (ΦΕΚ 177 Ι/Β/21.9.99), 
και οικ/4514/ΤΠ 31.2/4.10.99 (ΦΕΚ 1855/Β/6.10.99) Απο¬ 
φάσεις του Υπουργού ΠΕ.ΧΩ.Δ.Ε για την σύσταση του 
ΤΑΣ Βιομηχανίας. 

13. Τις διατάξεις της παρ.1 του άρθρου 19 του Ν. 
2789/2000 (ΦΕΚ21/Α/11.2.2000) που αφορά Ειδικές Ρυθ¬ 
μίσεις για την υπαγωγή στο Ν. 2601/1998 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού για την μετεγκατάσταση και αποκατάσταση των ζη- 
μιώντων μεταποιητικών επιχειρήσεωντων Νομών Αττικής 
και Βοιωτίας αντίστοιχα, που επλήγησαν από τον σεισμό 

της 7.9.99. 

14. Τις διατάξεις του Ν. 2601/98 (ΦΕΚ81/Α/15.4.98) ενι¬ 
σχύσεις ιδιωτικών επενδύσεων για την οικονομική και πε¬ 
ριφερειακή ανάπτυξη της χώρας και άλλες διατάξεις. 

15. Τις διατάξεις του Π.Δ. «περί επικινδύνων οικοδο¬ 
μών» της 13ης Απριλίου 1929 και ειδικότερα τα άρθρα 1 
(παρ. 2) και 7 σε συνδυασμό με το Κοιν. Διατ. της 6/20 Σε- 
πτ. 1941 «περί άρσεως κινδύνου εκ βλάβης κτιρίων λόγω 
πολέμου, σεισμού και οιασδήποτε άλλης θεομηνίας». 

16. Την ανάγκη αντιμετώπισης των ζημιών που προκά- 
λεσε ο σεισμός της 7.9.99 σε κτίρια των Νομών Αττικής και 
Βοιωτίας. 

17. Τις αιτήσεις που υπέβαλαν οι ιδιοκτήτες / μισθωτές 
επιχειρήσεων να καθοριστούν ονομαστικά ως σεισμό¬ 
πληκτες επιχειρήσεις με Απόφαση του Υφυπουργού 
ΠΕ.ΧΩ.Δ.Ε. για την υπαγωγή τους στο Ν. 2601/98. 

18. Το γεγονός ότι τα βιομηχανοστάσιά τους έχουν κα¬ 
ταστραφεί από τον σεισμό ή έχουν υποστεί σοβαρές ζη¬ 
μιές από τον ίδιο σεισμό και έχει συνταχθεί για αυτά Πρω¬ 
τόκολλο «Επικινδύνως Ετοιμόρροπου Κτίσματος» από 
τον Τομέα Αποκατάστασης Σεισμοπλήκτων Βιομηχανίας 
(ΤΑΣ Βιομηχανίας) του Υ.ΠΕ.ΧΩ.Δ.Ε., αποφασίζουμε: 

Καθορίζουμε ως σεισμόπληκτες επιχειρήσεις των Νο¬ 
μών Αττικής και Βοιωτίας, προκειμένου να υπαχθούν στο 
Ν.2601/1998 «Ενισχύσεις ιδιωτικών επενδύσεων για την 
οικονομική και περιφερειακή ανάπτυξη της χώρας και άλ¬ 
λες διατάξεις» (ΦΕΚ 81/Α/15.4.98), εφ’όσον πληρούν τις 
προϋποθέσεις που ορίζει η παράγραφος 1 του άρθρου 19 
του Ν.2789/2000 (ΦΕΚ 21/Α/11.2.2000) τις παρακάτω: 

1. Μπούκης Θ. Παναγιώτης (ιδιοκ.), Δ/νση σεισμόπλη¬ 
κτου κτίσματος: Λ. Τατοΐου 370, Αχαρνές. 

Μισθώτριες Επιχειρήσεις: 

(α) ΙΝΡΟΡΒΙΝΤ Ε.Π.Ε., 

(β) ΒΤΑΝΩΑΒϋ Ε.Π.Ε. 

2. Τσιράκογλου Ευστ. Μιχάλης (ιδιοκ.), Δ/νση σεισμόπλη¬ 
κτου κτίσματος: Ορτανσίας 19 παρ. Δεκέλειας, Αχαρνές. 

Μισθώτρια Επιχείρηση: ΕΛ. ΠΛΑΣΤ. Ε.Π.Ε. 

3. Παπαρινοπούλου Σταυρούλα (ιδιοκ.), Δ/νση σεισμό¬ 
πληκτου κτίσματος: Τατοΐου 366, Αχαρνές. 

Μισθώτρια Επιχείρηση: Παπαρινόπουλος Αντ. Άγγελος 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Ιουνίου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 


Αριθ.: οικ/6026/ΤΠ36 (2) 

Προϋποθέσεις για τη χορήγηση ατόκων δανείων για την 
αποκατάσταση σεισμοπλήκτων εγκαταλελειμμένων 
κατοικιών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ 24 Α') με τον οποίο 
κυρώθηκε, τροποποιήθηκε και συμπληρώθηκε η από 
28.7.78 Πράξη Νομοθετικού Περιεχομένου (ΦΕΚ ΑΊ17) 
«περί αποκαταστάσεως ζημιών εκ των σεισμών Βορείου 
Ελλάδος» και ειδικότερα το άρθρο 13 της Πράξης αυτής. 


2. Τις διατάξειςτου Ν. 1190/81 περί κυρώσεωςτης από 
26.3.81 Πράξεως Νομοθετικού Περιεχομένου «περί απο¬ 
καταστάσεως ζημιών έκτων σεισμών 1981 καιρυθμίσεως 
ετέρων συναφών θεμάτων» (ΦΕΚ Α' 203) και ειδικότερα 
τις παραγράφους 7 και 8 του άρθρου 2 και το άρθρο 5 του 
Κυρωτικού Νόμου. 

3. Τις διατάξεις των Ν. 1048/80 καιΝ. 1133/81. 

4. Την ΥΑΣ/οικ 2644/ΔΠ 35/29.3.82 Απόφαση του 
Υπουργού Δημ. Έργων περί «Ατόκων δανείων αποκατά¬ 
στασης σεισμόπληκτων για εγκαταλελειμένα σπίτια». 

5. Την ΥΑΣ/οικ 3065/ΔΠ 35/12.4.82 Απόφαση του 
Υπουργού Δημ. Έργων περί «Ατόκων δανείων ανακατα- 
σκευής πλινθόκτιστων κ.λ.π. σπιτιών, που δεν κατοικού- 
ντο πριν από τους σεισμούς». 

6. Την με αρ. πρωτ. 1251/Ερ 3927/15.5.84 Γνωμοδότη- 
σητηςΝομικήςΔιεύθυνσηςτου Υπουργείου Δημ. Έργων. 

7. Την ΥΑΣ/οικ 452/ΑΖ6δ/4.2.97 Απόφαση του Υφυ¬ 
πουργού Δημ. Έργων περί «Ατόκων δανείων αποκατά¬ 
στασης σεισμόπληκτων για εγκαταλελειμμένα σπίτια». 

8. Το Π.Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.. 

9. Τις διατάξεις του Ν. 2539/97 για τη συγκρότηση της 
Πρωτοβάθμιας Τοπικής Αυτοδιοίκησης. 

10. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

11. Την Κοινή Απόφαση Δ 17α/10/30/Φ.2.2.1 ./23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού Υ.ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθανάσιο Αλευρά και Ηλία Ευθυμιόπουλο». 

12. Τις διατάξειςτου άρθρου 27του Ν. 2081/1992 (ΦΕΚ 
Α' 154). 

13. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

Και επειδή: 

Η σωρεία των αποφάσεων και εγκυκλίων για το αντικεί¬ 
μενο αυτό, δημιουργεί σύγχυση και παρερμηνείες στην 
εφαρμογή τους. 

Η ανάγκη για τη διευκόλυνση της Διοίκησης και εξυπη¬ 
ρέτηση των δανειοληπτών, επιβάλλει την έκδοση μιας νέ¬ 
ας απόφασης, σε αντικατάσταση των μέχρι σήμερα εκδο- 
θεισών αποφάσεων, με την ταυτόχρονη επικαιροποίησή 
τους στις σημερινές ανάγκες, αποφασίζουμε: 

I. Α. Οι προϋποθέσεις για την έγκριση και χορήγηση 
ατόκου δανείου ανακατασκευής για κτίσματα με χρήση 
κατοικίας που έχουν χαρακτηριστεί εγκαταλελειμμένα, 
(δηλ. κατά την αυτοψία υπήρχε η φέρουσα τοιχοποιία, η 
στέγη ή τμήμα αυτής, τα κουφώματα καιτα πατώματα), εί¬ 
ναι οι εξής: 

1. Το σεισμόπληκτο κτίσμα να έχει κριθεί κατεδαφιστέο 
με σχετικό πρωτόκολλο ή είναι κατασκευασμένο ευτελή 
υλικά (ωμόπλινθοι, κροκαλοειδείς λίθοι κ.λ.π.) και να έχει 
υποστεί ζημιές από το σεισμό που δεν επιδέχονται ουσια¬ 
στική επισκευή. 

2. Το κτίσμα χρησιμοποιείτο μόνο για κατοικία και για 
σειρά ετών ήταν εγκαταλελειμμένο (μετανάστευση, υπο¬ 
χρέωση του ιδιοκτήτη να εργάζεται σε άλλο διαμέρισμα 
της Χώρας, ακαταλληλότητα κατοίκησης λόγω ζημιών 
από άλλους σεισμούς ή λόγω άλλων αιτίων κ.λ.π.) εφόσον 
συντρέχουν αθροιστικά οι ακόλουθες προϋποθέσεις: 

α. Ο δικαιούχος δεν έχει λάβει άλλο άτοκο δάνειο για 
σεισμόπληκτη κατοικία κατά την τελευταία πενταετία, σε 
οποιαδήποτε περιοχή της Χώρας και θα το δηλώνει με 
υπεύθυνη δήλωση του Ν. 1599/86. 

β. Ο δικαιούχος μόνος του, ή εξ αδιαιρέτου μετά του ή 
της συζύγου και των προσώπων πρώτου βαθμού συγγέ¬ 
νειας με τα οποία συγκατοικεί, δεν έχει άλλο σπίτι, μεγα¬ 
λύτερο των 50 τ.μ. σε οποιαδήποτε περιοχή της Χώρας, 
τόσο κατά την ημέρα του σεισμού όσο και κατά το χρόνο 
κατάθεσης των δικαιολογητικών. 

Προκειμένου να αποδειχθεί ότι τόσο αυτός, όσο και εξ 
αδιαιρέτου με τον ή την σύζυγο του/της και τα πρόσωπα 
α' βαθμού συγγένειας μετά οποία συγκατοικεί δεν έχουν 
άλλη κατοικία μεγαλύτερη από 50 τ.μ. θα πρέπει ο ενδια¬ 
φερόμενος να προσκομίσει δήλωση στοιχείων ακινήτων 
(Ε9) και (Ε1), θεωρημένο από την αρμόδια Δ.Ο.Υ., για το 
οικονομικό έτος προ του σεισμού καθώς και για το οικο¬ 
νομικό έτος πριν από την κατάθεση των σχετικών δικαιο- 
λογητικών. 

Σε περίπτωση που ο ενδιαφερόμενος δικαιούται δανεί¬ 
ου ανακατασκευής για άλλη σεισμόπληκτη κατοικία δεν 
δικαιούται δανείου για την εγκαταλελειμμένη κατοικία. 

Για κάθε ιδιοκτήτη αυτών των περιπτώσεων χορηγείται 
μόνο ένα άτοκο δάνειο. 

3. Στις περιπτώσεις που η εγκαταλελειμμένη σεισμόπλη¬ 
κτη κατοικία ανήκε σε περισσότερους ιδιοκτήτες εξ αδιαι¬ 
ρέτου, εφόσον έστω και ένας από αυτούς πληροίτις προϋ¬ 
ποθέσεις, χορηγείται άτοκο δάνειο σε όλους τους συνιδιο¬ 
κτήτες του εγκαταλελειμμένου κτίσματος με την 
προϋπόθεση ότι, η νέα κατοικία θα ανεγερθεί στην ίδια θέ¬ 
ση και η δανειστική σύμβαση καθώς και η αντισεισμική υπο¬ 
θήκη θα συναφθεί με όλους τους εξ αδιαιρέτου ιδιοκτήτες 
ή την πλειοψηφία. Επισημαίνεται ότι, τα μερίδια που τυχόν 
αποκτώνται μετά το σεισμό δεν δανειοδοτούνται. 

4. Γ ενικά, δεν επιτρέπεται η μεταφορά σεισμοδανείου 
εγκαταλελειμμένης κατοικίας σε άλλο σεισμόπληκτο οικι¬ 
σμό του Ο.Τ.Α, στον οποίο ανήκει το σεισμόπληκτο ακίνη¬ 
το. Είναι όμως δυνατή η μεταφορά του σεισμοδανείου σε 
άλλη θέση του ιδίου οικισμού. Επίσης, η μεταφορά σει- 
σμοδανείου εγκαταλελειμμένης κατοικίας, σε άλλο σει¬ 
σμόπληκτο οικισμό του Ο.Τ.Α. στον οποίο ανήκε η σεισμό¬ 
πληκτη κατοικία είναι δυνατή, μόνο στην περίπτωση που: 

- το σεισμόπληκτο κτίσμα έχει κηρυχθεί αναγκαστικά 
απαλλοτριωτέο για δημόσιο όφελος (διάνοιξη οδού, αρ¬ 
χαιολογικές έρευνες κ.λ.π.) 

- ρυμοτομείται βάσει εγκεκριμένου σχεδίου πόλεως σε 
τόση έκταση, ώστε το τμήμα που απομένει να μην επαρ- 
κεί για την ανέγερση της προβλεπόμενης οικοδομής, 

- υπάρχει αδυναμία ανοικοδόμησής του στην ίδια θέση 
λόγω ακαταλληλότητας του υπεδάφους, που θα προκύ¬ 
πτει από έγγραφη βεβαίωση της αρμόδιας Πολεοδομίας 
ότι στο συγκεκριμένο οικόπεδο (που θα περιγράφεται λε¬ 
πτομερώς) δεν επιτρέπεται η ανοικοδόμηση. 

5. Στις περιπτώσεις που, η εγκαταλελειμμένη σεισμό¬ 
πληκτη κατοικία ανήκε σε περισσότερους ιδιοκτήτες εξ 
αδιαιρέτου και δεν είναι δυνατή η ανέγερση της νέας κα¬ 
τοικίας για τους παραπάνω λόγους στην ίδια θέση, τότε 
δάνειο θα χορηγείται μόνο στους συνιδιοκτήτες που πλη¬ 
ρούν τις προϋποθέσεις της παρούσας απόφασης και 
σύμφωνα με το αναλογούν σ’ αυτούς ποσοστό. Στην πε¬ 
ρίπτωση αυτή για τη μεταφορά του σεισμοδανείου δεν 
απαιτείται συναίνεση των υπολοίπων συνιδιοκτητών. 


6. Οι νέοι κτήτορες εγκαταλελειμμένων κατοικιών δεν 
δικαιούνται δανειοδότησης, δεδομένου ότι, για τους νέ¬ 
ους κτήτορες δεν νοείται εγκατάλειψη λόγω επιβεβλημέ¬ 
νης αιτίας, αφού δεν ήταν κύριοι της εγκαταλελειμμένης 
κατοικίας προ του σεισμού. Μοναδική περίπτωση χορή¬ 
γησης σεισμοδανείου σε νέους κτήτορες εγκαταλελειμ- 
μένης κατοικίας είναι να την έχουν αποκτήσει από καθο¬ 
λική διαδοχή εφόσον, τόσο αυτοί όσο και οι προκάτοχοι 
τους πληρούν τις προϋποθέσεις της παρ. 2, του ΙΑ κεφα¬ 
λαίου της παρούσας. Για τον θανόντα προκάτοχο θα προ¬ 
σκομίζεται η δήλωση στοιχείων ακινήτου (Ε9) και (Ε1), θε¬ 
ωρημένο από την αρμόδια Δ.Ο.Υ.,για το οικονομικό έτος 
προ του σεισμού. Στην περίπτωση που δεν υπάρχει (Ε9) 
και (Ε1) του θανόντα ο νέος κτήτορας δεν δικαιούται δα¬ 
νείου. 

7. Δεν επιτρέπεται η μετατροπή του δανείου εγκαταλε- 
λειμμένης κατοικίας για την ανέγερση κτίσματος με δια¬ 
φορετική χρήση. 

8. Δεν είναι δυνατή η δανειοδότηση εγκαταλελειμμένων 
κτισμάτων με άλλη χρήση πλην της κατοικίας. Στην περί¬ 
πτωση αυτή, το εμβαδόν των οικιακών αποθηκών δεν θα 
προσμετράται στο εμβαδόν της εγκαταλελειμμένης κα¬ 
τοικίας και δεν θα δανειοδοτείται. 

Β. Οι προϋποθέσεις για την έγκριση και χορήγηση ατό¬ 
κου δανείου επισκευής εγκαταλελειμμένων κατοικιών εί¬ 
ναι οι ίδιες με αυτές που αναφέρονται στο προηγούμενο 
κεφάλαιο. 

Γ. Οι προϋποθέσεις για την έγκριση και χορήγηση ατό¬ 
κου δανείου ανακατασκευής ή επισκευής παραδοσιακών 
ή διατηρητέων εγκαταλελειμμένων κατοικιών είναι οι 
ίδιες με αυτές που αναφέρονται στο ΙΑ κεφάλαιο της πα¬ 
ρούσας. 

II. Σε όλες τις προαναφερόμενες περιπτώσεις προκει¬ 
μένου να γίνει άρση του χαρακτηρισμού του κτίσματος 
ως εγκαταλελειμμένου, διμελείς επιτροπές θα ελέγχουν 
τα στοιχεία που προσκομίζουν οι ενδιαφερόμενοι και θα 
συντάσσουν σχετική έκθεση η οποία θα πρέπει να βασίζε¬ 
ται σε πραγματικά στοιχεία, όπως: αποδείξεις λογαρια¬ 
σμών Κοινωφελών Οργανισμών, μισθωτήρια συμβόλαια, 
Δήλωση Φορολογίας του Οικονομικού έτους που έγινε ο 
σεισμός, στοιχεία δαπανών συντήρησης και λοιπά παρα¬ 
στατικά στοιχεία. Με βάση τις υπεύθυνες δηλώσεις και τα 
στοιχεία, που προσκόμισε ο ιδιοκτήτης θα συντάσσεται 
τεχνική έκθεση, η οποία θα κοινοποιείται στο Δήμο της πε¬ 
ριφέρειας στην οποία βρίσκεται το κτίσμα. 

III. Από την ισχύ της απόφασης αυτής παύουν να ισχύ¬ 
ουν οι οικ/2644/ΔΠ 35/29.3.82 (ΦΕΚ 161/Β/12.4.82), 
οικ/3065/ΔΠ 35/12.4.82 και οικ/452/ΑΖ 6δ/4.2.97 (ΦΕΚ 
100/Β/14.2.97) Αποφάσεις για τη δανειοδότηση εγκατα- 
λελειμμένων κατοικιών. 

IV. Η παρούσα ισχύει μόνο για τις περιπτώσεις που δεν 
έχει υπογράφει δανειστική σύμβαση. Δεν ισχύει για τις πε¬ 
ριπτώσεις σεισμοπλήκτων, που έχουν υπογράψει σύμβα¬ 
ση και έχουν εισπράξει μέρος, ή όλο το ποσό του δανείου. 

V. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Ιουνίου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































